Rahvusvahelise avaliku õiguse alusel on õiguslik toime ainult ÜRO Euroopa Majanduskomisjoni originaaltekstidel. Käesoleva eeskirja staatust ja jõustumise kuupäeva tuleks kontrollida ÜRO Euroopa Majanduskomisjoni staatust käsitleva dokumendi TRANS/WP.29/343 viimasest versioonist, mis on kättesaadav Internetis aadressil:

http://www.unece.org/trans/main/wp29/wp29wgs/wp29gen/wp29fdocstts.html

Ühinenud Rahvaste Organisatsiooni Euroopa Majanduskomisjoni (UN/ECE) eeskiri nr 105 – Ühtsed nõuded ohtlike kaupade veoks kasutatavate sõidukite tunnustamise kohta, pidades silmas nende konstruktsiooni eripärasid

Sisaldab kogu kehtivat teksti kuni:

04-seeria muudatuste 1. täiendus – jõustumise kuupäev: 22. juuli 2009

SISUKORD

EESKIRI

LISAD

1. REGULEERIMISALA

Käesoleva eeskirja sätteid kohaldatakse ohtlike kaupade veoks ettenähtud N-kategooria mootorsõidukite ning nende sõidukite O-kategooria haagiste (1) konstruktsiooni suhtes, mille puhul kehtib rahvusvahelise ohtlike kaupade autoveo Euroopa kokkuleppe (ADR-kokkulepe) B lisa punkt 9.1.2.

2. MÕISTED

Käesoleva eeskirja kohaldamisel kasutatakse järgmiseid mõisteid:

2.1. „baassõiduk” (edaspidi „sõiduk”)– raamauto, poolhaagise veduk, haagise šassii või haagis kandva struktuuriga ohtlike kaupade veoks;

2.2. „sõiduki tüüp”– sõidukid, mille vahel ei ole põhimõttelisi erinevusi käesolevas eeskirjas sätestatud konstruktsiooni omaduste osas.

3. TÜÜBIKINNITUSE TAOTLEMINE

4. TÜÜBIKINNITUS

5. TEHNILISED SÄTTED

5.1. Sõidukid peavad vastavalt oma märgistusele vastama allpool nimetatud sätetele pöördel esitatud tabeli viidete kohaselt (3).

Käesoleva eeskirja kohaldamisel vastavad MEMU sõidukid EX/III sõidukite suhtes kohaldatavatele nõuetele.

Sõidukid, mis on 04-seeria muudatustega muudetud käesoleva eeskirja alusel saanud tüübikinnituse kui EX/III sõidukite nõuetele vastavad sõidukid, loetakse vastavaks MEMU sõidukite suhtes esitatud nõuetele.

5.1.1. ELEKTRISEADMED

5.1.1.1. Üldsätted

Juhtmestik tervikuna peab vastama vähemalt allpool nimetatud sätetele kooskõlas punktis 5.1 nimetatud tabeliga.

5.1.1.2. Elektrijuhtmed

5.1.1.3. Aku pealüliti

Juhtimisseade, mis võimaldab lüliti abil vooluringe lahutada ja ühendada, peab olema paigaldatud juhiruumi. Nimetatud seade peab olema juhile kergesti kättesaadav ja silmatorkavalt märgistatud. See peab olema kaitstud tahtmatu kasutamise eest kas kaitsekattega, mitmekordse lülitiga või muul sobival moel. Lisajuhtimisseadmeid tohib paigaldada tingimusel, et need on silmatorkavalt märgistatud ning tahtmatu käivitamise eest kaitstud. Kui juhtimisseade(seadmed) töötavad elektril, peab juhtimisseadme(seadmete) vooluring vastama punkti 5.1.1.5. nõuetele.

5.1.1.4. Aku

Akuklemmid peavad olema elektriliselt isoleeritud või kaetud isoleeriva akukasti kaanega. Kui akud ei paikne mootoriruumi katte all, siis peavad nad olema ventileeritud kastis.

5.1.1.5. Püsivalt pingestatud vooluringid

5.1.1.6. Juhikabiini taha paigaldatud elektriseadmete suhtes kohaldatavad sätted

Kõik seadmed peavad olema välja töötatud, toodetud ja kaitstud nii, et sõiduki tavakasutuse korral ei tekiks tulekahju ega lühiühendust ning et avarii või deformeerumise korral oleks vastav oht minimaalne. Eriti olulised on:

5.1.1.6.1. Elektrijuhtmed

Juhikabiini taga asuvaid juhtmeid tuleb kaitsta põrutuste, hõõrdumise ja kulumise eest tavakasutustingimustes. Näited sobivatest kaitseabinõudest on esitatud joonistel 1–4. Blokeerimatu pidurisüsteemi juhtmed ei vaja täiendavat kaitset.

Joonis 1

Joonis 2

Joonis 3

Joonis 4

5.1.1.6.2. Valgustus

Kasutada ei tohi keermestatud sokliga hõõglampe.

5.1.1.6.3. Elektriline tõsteseade

Tugitelje elektriline tõsteseade peab olema paigutatud veoseruumi külgseina taha niiskuskindlasse kasti.

5.1.2. Tuleohutus

5.1.2.1. Üldsätted

Siin ja edaspidi esitatud tehnilisi nõudeid kohaldatakse vastavalt punktis 5.1 esitatud tabelile.

5.1.2.2. Kabiin

Juhul, kui kabiin pole valmistatud raskesti süttivatest materjalidest, tuleb kabiini taha paigutada metallist või muust sobivast materjalist kilp, mille laius oleks võrdne paagi laiusega. Kõik aknad kabiini tagaseinas või kilbis peavad olema hermeetiliselt suletud, tulekindlast turvaklaasist ja süttimiskindlate raamidega. Paagi ja kabiini või kilbi vahele peab jääma vähemalt 15 cm vaba ruumi.

5.1.2.3. Kütusepaagid

Sõiduki kütusepaagid peavad vastama allpool esitatud nõuetele:

5.1.2.4. Mootor

Mootor ja selle paigutus peavad võimaldama vältida kuumenemisest või süttimisest tuleneva ülekoormuse ohtu. EX/II, EX/III ja MEMU sõidukite puhul peab mootor olema survesüütega.

5.1.2.5. Heitgaasisüsteem

Summuti ja väljalasketorud peavad olema kaitstud või suunatud nii, et vältida kuumenemisest või süttimisest tuleneva ülekoormuse ohtu. Heitgaasisüsteemi osad, mis asuvad otse (diisel)kütusepaagi all, peavad asuma kütusepaagist vähemalt 100 mm kaugusel või olema eraldatud kuumuskindla vaheseinaga.

EX/II, EX/III ja MEMU sõidukite heitgaasisüsteem peab olema kavandatud ja paigutatud nii, et ülekuumenemine ei kujuta endast koormale ohtu ega tõstaks veoseruumi temperatuuri üle 80 °C (6).

5.1.2.6. Sõiduki aeglustisüsteem

Kõrge temperatuuriga ning juhikabiini tagumise seina taha paigutatud aeglustisüsteemiga sõidukid peavad olema varustatud soojusisolatsiooniga, mis on tugevalt kinnitatud seadme ja tsisterni või koorma vahele nii, et see väldiks paagi või koorma mis tahes ülekuumenemist.

Lisaks peab selline isolatsioon kaitsma seadet veetava aine lekete suhtes. Rahuldavaks peetakse näiteks kahekordse seinaga katet.

5.1.2.7. Lisakütteseadmed

5.1.3. Pidurid

Sõidukid, mille puhul kehtivad ADR-kokkuleppe marginaali 10 221 nõuded peavad vastama kõikidele eeskirja nr 13 nõuetele (sealhulgas 5. lisa nõuded), arvestades selles tehtud muudatusi ja vastavalt määratud rakendamiskuupäevadele.

5.1.4. Kiiruspiirik

N2- ja N3-kategooria mootorsõidukid peavad olema varustatud kiiruspiirikuga vastavalt eeskirja nr 89 tehnilistele nõuetele, arvestades sellesse tehtud muudatusi. Kiiruspiirik peab olema seadistatud nii, et kiirus ei saaks tõusta üle 90 km/h, võttes arvesse seadme tehnilisi andmeid.

5.1.5. Haakeseadised

Haagise kinnitusseadmed peavad vastama eeskirja nr 55 tehnilistele nõuetele, arvestades selles tehtud muudatusi ja vastavalt määratud rakendamiskuupäevadele.

6. SÕIDUKITÜÜBI MUUTMINE JA TÜÜBIKINNITUSE LAIENDAMINE

7. TOODANGU VASTAVUS NÕUETELE

Tootmise nõuetele vastavust tuleb kontrollida kooskõlas kokkuleppe 2. liitega (E/ECE/324-E/ECE/TRANS/505/Rev.2) ning see peab vastama järgmistele nõuetele:

8. KARISTUSED TOODANGU NÕUETELE MITTEVASTAVUSE KORRAL

9. TOOTMISE LÕPETAMINE

Kui tüübikinnituse saaja lõpetab käesoleva eeskirja kohaselt kinnitatud sõiduki tüübi tootmise, peab ta sellest teavitama tüübikinnituse väljastanud ametiasutust, kes omakorda teavitab teisi käesolevat eeskirja kohaldavaid 1958. aasta kokkuleppe osalisi teatise abil, mis vastab käesoleva eeskirja 1. lisas esitatud näidisele.

10. ÜLEMINEKUSÄTTED

11. TÜÜBIKINNITUSKATSETE EEST VASTUTAVATE TEHNILISTE TEENISTUSTE JA HALDUSASUTUSTE NIMED JA AADRESSID

Käesolevat eeskirja kohaldavad 1958. aasta kokkuleppe osalised edastavad ÜRO sekretariaadile tüübikinnituskatsete eest vastutavate tehniliste teenistuste ja selliste ametiasutuste nimed ja aadressid, kes tüübikinnitusi väljastavad ja kellele tuleb saata vormikohased teated teistes riikides väljastatud tüübikinnituste, tüübikinnituste laiendamise, nende andmisest keeldumise või tühistamise kohta.

(1) Nagu määratletud sõidukite ehitust käsitleva konsolideeritud resolutsiooni (R.E.3) 7. lisas (dokument TRANS/WP.29/78/Rev.1/Amend.2).

(2) 1 – Saksamaa, 2 – Prantsusmaa, 3 – Itaalia, 4 – Madalmaad, 5 – Rootsi, 6 – Belgia, 7 – Ungari, 8 – Tšehhi Vabariik, 9 – Hispaania, 10 – Serbia, 11 – Ühendkuningriik, 12 – Austria, 13 – Luksemburg, 14 – Šveits, 15 – (vaba), 16 – Norra, 17 – Soome, 18 – Taani, 19 – Rumeenia, 20 – Poola, 21 – Portugal, 22 – Vene Föderatsioon, 23 – Kreeka, 24 – Iirimaa, 25 – Horvaatia, 26 – Sloveenia, 27 – Slovakkia, 28 – Valgevene, 29 – Eesti, 30 – (vaba), 31 – Bosnia ja Hertsegoviina, 32 – Läti, 33 – (vaba), 34 – Bulgaaria, 35 – (vaba), 36 – Leedu, 37 – Türgi, 38 – (vaba), 39 – Aserbaidžaan, 40 – endine Jugoslaavia Makedoonia Vabariik, 41 – (vaba), 42 – Euroopa Ühendus (tüübikinnitusi annavad liikmesriigid, kasutades oma Euroopa Majanduskomisjoni sümbolit), 43 – Jaapan, 44 – (vaba), 45 – Austraalia, 46 – Ukraina, 47 – Lõuna-Aafrika, 48 – Uus-Meremaa, 49 – Küpros, 50 – Malta, 51 – Korea Vabariik, 52 – Malaisia, 53 –Tai, 54 ja 55 – (vabad), 56 – Montenegro, 57 – (vaba) ja 58 – Tuneesia. Järgmised numbrid antakse teistele riikidele sellises kronoloogilises järjekorras, milles nad ratifitseerivad kokkuleppe, milles käsitletakse ratassõidukitele ning neile paigaldatavatele ja/või neil kasutatavatele seadmetele ja osadele ühtsete tehnonõuete kehtestamist ja nende nõuete alusel väljastatud tüübikinnituste vastastikuse tunnustamise tingimusi, või ühinevad selle kokkuleppega, kusjuures Ühinenud Rahvaste Organisatsiooni peasekretär teatab kokkuleppe osalistele nendele riikidele antud numbrid.

(3) Käesoleva eeskirja viited teistele Euroopa Majanduskomisjoni eeskirjadele osutavad ka igale teisele rahvusvahelisele normile, mille tehnilised nõuded on samad, mis vastaval Euroopa Majanduskomisjoni eeskirjal. Viiteid vastavate Euroopa Majanduskomisjoni eeskirjade konkreetsetele punktidele tuleb tõlgendada vastavalt.

(4) Standardi IEC 60079 osa 14 ei ole käesoleva eeskirja sätete suhtes erinormiks.

(5) Vastasel juhul võib rakendada standardi EN 50014 sätteid ning täiendavaid sätteid standardeist EN 50015, 50016, 50017, 50018, 50019, 50020, 50021 või 50028.

(6) Nimetatud sätetele vastavust kontrollitakse komplekteeritud sõiduki puhul.

2. LISA

TÜÜBIKINNITUSMÄRKIDE KUJUNDUS

NÄIDIS A

(vt käesoleva eeskirja punkt 4.4)

Eespool esitatud tüübikinnitusmärgilt, mis on kinnitatud sõidukile, võib välja lugeda, et asjaomane sõiduki tüüp, mis on ette nähtud ohtlike kaupade veoks, on tüübikinnituse saanud Madalmaades (E4) eeskirja nr 105 kohaselt, numbri all 0424 92, ning et see kannab märgistust EX/II (vastavalt ADR-kokkuleppe B lisa punktile 9.1.1.2). Tüübikinnitusnumbri kaks esimest kohta näitavad, et tüübikinnitus on antud vastavalt eeskirjale nr 105, mida on muudetud muudatuste seeriaga 04.

NÄIDIS B

(vt käesoleva eeskirja punk 4.5)

Eespool esitatud tüübikinnitusmärgilt, mis on kinnitatud sõidukile, võib välja lugeda, et asjaomane sõiduki tüüp on saanud tüübikinnituse Madalmaades (E4) eeskirjade 105 ja 13 kohaselt (1). Tüübikinnitusnumbrite kaks esimest numbrit näitavad, et kuupäevadel, mil vastavad tüübikinnitused väljastati, hõlmas eeskiri nr 105 04-seeria muudatusi, samas kui eeskiri nr 13 hõlmas tüübikinnituse väljastamise ajal juba 09-seeria muudatusi.

(1) Teine number on esitatud vaid näitena.